Omnibus presentes litteras inspecturis, officialis Senon., in Domino salutem. Notum facimus quod coram nobis constituti Stephanus dictus Guigniez de Varoilliis et Benedicta, ejus uxor, dicentes et asserentes quod cum dictus Stephanus esset homo de corpore tailliabilis et explectabilis, alto et basso, religiosorum virorum abbatis et conventus Sancti-Remigii Senon., recognoverunt quod prefati religiosi ipsum Stephanum, divine pietatis intuitu, et de bonorum consilio predictum Stephanum et ejus heredes manumiserant, liberaverant et quitaverant ab omni onere, servicio et servitute que et quam ipsi religiosi habebant et habere poterant in predicto Stephano, ratione persone dicti Stephani, abonaveruntque dictos Stephanum et Benedictam, et eorum heredes de propriis corporibus suis procreandis ad tres sol. paris. annue abonationis, quos tres sol. par. annue abonationis predicti Stephanus et ejus uxor et eorum heredes de suis propriis corporibus procreandi, postquam ipsos heredes matrimonium et advoeria amoverit prefatis religiosis, annis singulis, reddere et solvere tenebuntur apud Vareillias, in festo Sancti-Remigii, cum quinque sol. pro emenda si ipsi defectum fecerint in solutione abonationis antedicte in terminum antedictum. Ita, tamen, quod prefati Stephanus et ejus uxor, et eorum heredes, de suis propriis corporibus procreandi de cetero, ubicunque se transferrant, maneant vel existant, remanebunt et erunt justiciabiles dictis religiosis, nec alium poterunt advocare seu invocare in dominum seu dominos, preterquam religiosos antedictos; salvis eciam prefatis religiosis omnibus coustumis, terragiis, campipartibus, decimis, censibus, corveis et aliis redibenciis consuetis, dictis religiosis debitis racione possessionum quas dicti Stephanus et ejus uxor, et eorum heredes tenent et decetero tenebunt a religiosis antedictis; salvo eciam dictis religiosis quod quamdiu dicti Stephanus et ejus uxor et eorum heredes mansionarii fuerint in villa et parrochia de Vareilliis, ipsi tenebuntur molere ad molendinum dictorum religiosorum de Vareilliis, et coquere ad furnum dictorum religiosorum de Vareilliis, secundum usum et consuetudinem furni et molendinorum predictorum; etc. Datum, anno Domini Mº CCº septuagesimo-septimo, die mercurii in festo Sancti-Lupi, in capite septembris.